GINOP-6.1.3-17-2018-00014 Idegen nyelvi készségek fejlesztése a Kecskeméti Szakképzési Centrum szervezésében

Kedvezményezett: Kecskeméti Szakképzési Centrum, 6000 Kecskemét, Bibó István utca 1.

A projekt megvalósítási időszakának kezdő időpontja: 2018.12.01.

A projekt fizikai befejezésének napja: 2022.06.30.

A projekt összköltsége: 149 999 000 Ft

**A pályázat fő tevékenysége:**

A Gazdaságfejlesztési és Innovációs Operatív Program (GINOP) prioritásainak kiemelt célja a munkaalapú társadalom megteremtése és a munkaerő-kínálat fejlesztése, egyrészt a kompetenciafejlesztés és a felnőttképzés támogatásával, másrészt a képzési rendszernek a gazdaság igényeihez igazodó fejlesztésével. A GINOP kiemelt célja a munkaerő-kínálat fejlesztése a felnőttképzés támogatásával, illetve a munkaképes korú társadalom kompetenciáinak fejlesztésével. Utóbbi cél különösen fontos, mivel a munkaerőpiacra történő sikeres belépéshez, munkaerőpiacra való reintegrációhoz fontos a mai kornak megfelelő idegen nyelvi készségek, alapkompetenciák ismerete, elsajátítása, folyamatos fejlesztése.

**A projekt közvetlen célcsoportja:**

A támogatási kérelem közvetlen célcsoportja a munkaképes (16 – 65 év életkorú)lakosság, azon belül elsősorban az adott idegen nyelvből készségekkel nem vagy csak alacsony szinten rendelkező, legfeljebb középfokú végzettséggel vagy szakképesítéssel rendelkező lakosság halmaza. A támogatási kérelem kiemelt célcsoportját képezik a köznevelési intézményekkel tanulói jogviszonyban álló, nem tanköteles korú, 16-25 év közötti személyek.

A képzésben részt vehet bármely magyar állampolgárságú és minden olyan, külföldi állampolgárságú természetes személy is, aki Győr-Moson-Sopron megyében lakhellyel vagy tartózkodási hellyel rendelkezik, és magyarországi munkavégzésre jogosító munkavállalási, vagy összevont kérelmezési eljárás alapján kiadott tartózkodási engedéllyel rendelkezik, vagy magyarországi munkavállalásához engedély nem szükséges. A képzésekbe bevonható továbbá olyan magánszemély is, aki a fenti feltételeknek megfelel és diplomával még nem rendelkezik, azonban államvizsgáját hazai felsőoktatásban teljesítette.

A képzésbe bevont személyek legalább 40%-ának hátrányos helyzetűnek kell lennie, azaz az alábbi feltételek közül legalább egynek vonatkoznia kell az adott személyre:

* a képzést megelőző 6 hónapban nem állt rendszeresen fizettet alkalmazásban
* alacsony iskolai végzettséggel rendelkezik, vagyis nem szerzett középfokú végzettséget vagy szakképesítést (ISCED)
* 50 éven felüli életkorú
* megváltozott munkaképességű
* gyermekgondozást segítő ellátásról, a gyermekgondozási díjról, a gyermeknevelési támogatásról, ápolási díjról visszatérő,
* pályakezdő vagy 25 év alatti életkorú fiatal
* egy vagy több eltartottal egyedül élő felnőtt.

**Képzések megvalósítása:**

Nyelvi képzések lebonyolítása a lakossági célcsoport számára. A Szakképzési Centrum saját hatáskörben ( a rendelkezésre álló személyi és tárgyi erőforrás kapacitása figyelembevételével a tervezett képzések maximum 30%-a erejéig) vagy nyelvi képzők bevonásával valósítja meg a pályázatban megjelölt képzéseket.

A projektben lehetőség nyílik az általános idegen nyelvi készségek és ismeretek fejlesztése mellett a szakmai idegennyelv-használat bővítésére a nemzeti köznevelésről szóló 2011. évi CXC. törvény szerint köznevelési intézményekkel tanulói jogviszonyban álló, nem tanköteles korú, 16 – 25 év közötti személyek körében.

Képzésben résztvevők száma: 1000 fő

**Megvalósítási helyszínek:**

* 6000 Kecskemét, Bibó István utca 1.
* 6000 Kecskemét, Szolnoki út 31.
* 6041 Kerekegyháza, szent István tér 6.
* 6096 Kunpeszér, Béke utca 2.
* 6066 Tiszaalpár, Alkotmány utca 14.